polyglot-tagger/wikipedia-language-snippets-filtered huggingface dataset:
བོད་ཀྱི་གདོད་མའི་རུས་ཚན་གྱེས་ཚུལ་སྐོར་ལའང་བཤད་སྲོལ་འདྲ་མིན་སྣ་ཚོགས་མཆིས་ཀྱང་། རུས་ཚན་གྱི་མ་ལག་འདྲེན་ཚུལ་ཅུང་ཆ་ཚང་བ་ཞིག་ལ་འདི་ལྟར་སྣང་སྟེ། ཕ་སྤྲེལ་རྒན་བྱང་ཆུབ་སེམས་དཔའ་དེའི་རྒྱུད་རིམ་པར་འཕེལ་ཞིང་། རུས་རིགས་བཞི་རུ་དབྱེ་བ་ལ། སེ་དང་། རྨུ། ལྡོང་དང་། སྟོང་སྟེ་བཞིའོ ། །
སྔ་འགྱུར་བརྒྱུད་ལུང་མན་ངག་ཟབ་ཁྲིད་དང་ཉི་གྲགས་ཀྱི་ཆོས་བསྐོར་ཡོངས་རྫོགས་དབང་ཁྲིད་བསྩལ། དེ་ནས་དཔལ་འབར་སྤྲུལ་སྐུ་དང་རྒྱ་སྟོན་སྤྲུལ་སྐུ་སོགས། རིས་མེད་ཀྱི་ཚད་མའི་ས་དགེ་བཀའ་རྙིང་གི་སྐྱེས་བུ་དུ་མའི་ཞབས་སུ་བསྟེན་ཏེ་གསན་བསམ་ཕྱོགས་མེད་གནང་། གདན་ས་རྒྱ་སྟོན་ས་སྟེང་ཕོ་བྲང་དགོན་དུ་གཏན་འཁེལ་བཞུགས་རྒྱུ་ཐུགས་ཐག་བཅད་དེ་སྔར་གྱི་སྐུ་གོང་མའི་རི་ཁྲོད་དང་བཅས་པའི་དབུ་བླ་གནང།
དགུང་ལོ་བཅུ་གསུམ་ཐོག་ནག་ཆུ་གཉན་རོང་རྫོང་བཞུགས་སྐྱབས་རྗེ་གཏེར་སྨྱོན་ནམ་མཁའ་རྡོ་རྗེའམ་ལྷ་ཐོག་སྤྲུལ་སྐུ་མདུན་ནས་བཀའ་དགོངས་ཕུར་གསུམ་དང་ཀརྨ་གླིང་པའི་ཞི་ཁྲོ། སྙིང་ཐིག་སྔོན་འགྲོ་གཅོད་དབང་ནམ་མཁའ་སྒོ་འབྱེད་དབང་ལུང་སོགས་གསན། དེ་ནས་གདན་སར་ཕེབས་ཏེ་ཟླ་བ་གསུམ་རིང་ཀརྨ་གླིང་པའི་ཞི་ཁྲོའི་བསྙེན་ཆེན་བསྐྱིལ།
དེ་ནས་གདན་ས་རང་དགོན་དུ་ས་ག་ཟླ་བའི་ཚེས་བཅུ་ལྔ་ཉིན་བཅད་མཚམས་གནང་སྟེ་བཀའ་བརྒྱད། དགོངས་འདུས། ཕུར་པ། གུ་རུ་ཞི་དྲག་སེང་གསུམ་གྱི་བསྙེན་ཆེན། འཇའ་ཚོན་གྱི་སྔོན་འགྲོ། སྙིང་ཐིག་སྔོན་འགྲོ། སྨྱུང་གནས་ཆ་སུམ་ཅུ་སོ་བརྒྱད་བཅས་མདོར་ན་ལོ་གསུམ་ཟླ་གསུམ་རིང་སྐུ་མཚམས་དམ་པོར་བཞུགས།
རྡོ་ཀ་མ་རུ་པ་ལས་རྗེ་བཙུན་མི་ལ་རས་པའི་སྐུ་གཟུགས་ཕྱག་གིས་བཟོས་ཏེ་གྲུབ་པའི་རྟགས་བསྟན་པ་ད་ལྟའང་མཇལ་རྒྱུ་ཡོད། དེ་ལྟ་བུའི་བསྟན་དང་འགྲོ་བ་དོན་རླབས་པོ་ཆེ་སྒྲུབས་ཏེ་མཐར་དགུང་ལོ་བརྒྱད་བཅུའི་ཐོག་འཇའ་ལུས་གཤེགས།
མཁའ་འགྲོ་ཀུན་བཟང་རིན་པོ་ཆེ་ནས་ཤར་སྤྲུལ་གོང་མའི་ཡང་སྲིད་དུ་ངོས་འཛིན་གནང་། གཞན་ཡང་སྐྱབས་རྗེ་པད་ནོར་རིན་པོ་ཆེ་དང་སྐྱབས་རྗེ་ཞེ་ཆེན་རབ་འབྱམས་རྣམ་གཉིས་ནས་དགོངས་པ་རྩེར་མཐུན་གྱིས་ངོས་འཛིན་གྱི་བཀའ་རྟགས་གནང་།
དེ་རྗེས་རྒྱ་སྟོན་འབྲུག་པ་བཀའ་བརྒྱུད་ཀྱི་ཆོས་རྒྱུད་འཛིན་པ་བདེ་སྟོང་དགོན་གྱི་གྲུབ་ཆེན་འཇམ་དབྱངས་རིན་པོ་ཆེའི་མདུན་ནས་འཇའ་ཚོན་དཀོན་མཆོག་སྤྱི་འདུས་དང་སྔོན་འགྲོའི་ཁྲིད། འོད་དཔག་མེད་ཀྱི་སྒྲུབ་ཐབས་སོགས་གསན།
དགུང་ལོ་བཅུ་བདུན་གྱི་ཐོག་ལོ་གསུམ་ཟླ་གསུམ་བཅད་རྒྱ་ལས་གྲོལ། དེ་ནས་བཟུང་དེ་ལོ་ལྟར་ལོ་གཅིག་དང་ཟླ་བ་བདུན་ཟླ་བ་གསུམ་མ་ཆག་པར་སྐུ་མཚམས་སུ་ད་ལྟའི་བར་བཞུགས་གནང་མཛད།
དགུང་ལོ་བཅུ་བཞི་ཐོག་མདོ་ཁམས་ཀྱི་གྲུབ་དབང་ཀརྨ་ནོར་བུའི་སློབ་མ་ཀརྨ་བཀྲ་ཤིས་འོད་ཟེར་གྱི་དྲུང་ནས་བཅུད་ལེན་གྱི་གདམས་པ་དང་རྩ་རླུང་གཏུམ་མོ་བཅས་ཀྱི་དབང་ཁྲིད་གསན།
དེའི་སྐབས་སུ་བྱིས་པའི་རྩེ་མོ་མཛད་པའང་དབང་བསྐུར་ཆོས་འཆད་རི་འགྲིམ་སྒོམ་སྒྲུབ་བྱེད་ཚུལ་སོགས་ལས་ཐ་མལ་གྱི་སྤྱོད་པ་ཡེ་ནས་མི་མངའ།
གྲུབ་དབང་ཉི་ཤར་སྤྲུལ་སྐུའམ་ཤར་སྤྲུལ་རིན་པོ་ཆེའི་སྐྱེས་རབས་ཀྱི་ལོ་རྒྱུས་མདོར་བསྡུས། །
དེ་ལྟ་བུའི་ཟབ་གསང་ཆོས་འཁོར་གླིང་དགོན་པ་འདི་ཉིད། རྒྱ་སྟོན་པ་ཤར་ སྤྲུལ་དམ་ཆོས་རྒྱ་མཚ􏰀་མཆོག་ནས་ཕྱག་བཏབ་པ་དང། ཕྱག་བཏབ་པའི་གནས་ ཡུལ་འདིར་ལོ་རྒྱུས་ཀྱི་གསལ་ཁ་ཅུང་ཙམ་གཏོད་ན། དེ་ཡང་རྒྱ་གར་བྱང་ཕྱོགས་ཧི་ མ་ཅལ་མངའ་སྡེའི་ཁོངས་གཏོགས། སྔོན་ཟ་ཧོར་རྒྱལ་པོས་གུ་རུ་རིན་པོ་ཆེ་གསོན་ སྲེག་བྱེད་སྐབས་མེ་དཔུང་མཚ􏰀་རུ་བསྒྱུར་ཏེ་རྫུ་འཕྲུལ་མཛད་པའི་གནས་མཆོག་ མཚ􏰀་པདྨ་དང་། རིགས་འདུས་མ་ཧཱ་གུ་རུས། ཟ་ཧོར་རྒྱལ་པོ་ཨིནྡྲ་བོ་དྷི་འཁོར་ བཅས་ལ། བཀའ་འདུས་ཆོས་ཀྱི་རྒྱ་མཚ􏰀འི་དཀྱིལ་འཁོར་གྱི་སྒོ་ནས་སྨིན་གྲོལ་ལ་ བཀོད་པའི་གནས།
ཅོན་ཏ་ར་ཞེས་པ་ས་ལའི་ལྗོན་ཤིང་སྣ་ཚོགས་པས་ཡོངས་སུ་བསྐོར་བ་མཐོང་ན་མི་མཐུན་པ་མེད་པ་ཤིན་ཏུ་ཉམས་དགའ་བར། ནང་དུ་ཡང་དག་འཇོག་ལ་ཡུད་ཙམ་ གཞག་ན་བདེ་གསལ་མི་རྟོག་པའི་ཉམས་དངོས་སུ་འཆར་བ། སྔོན་གྲུབ་ཐོབ་གོང་མ་རྣམས་ཀྱིས་ཞབས་ཀྱི་བཅགས་ཤིང་བྱིན་གྱིས་བརླབས་པ། མཁའ་སྤྱོད་དང་ས་སྤྱོད་ ཀྱི་ཞིང་དངོས་དང་རྣམ་དབྱེར་མེད་པ། ས་དེར་སླེབས་ན་གང་ཟག་ཕལ་པ་ཡིན་ཀྱང་ སྣང་བ་འགྱུར་བ། ལས་དང་སྐལ་བ་ལྡན་པའི་གང་ཟག་རྣམས་ལ་ནི་ཉམས་རྟོགས་ ཁྱད་པར་ཅན་རྒྱུད་ལ་སྐྱེ་བ་ལྟ་ཅི་སྨོས། དེ་ལྟ་བུའི་གནས་ཕུན་སུམ་ཚ􏰀གས་པ་དེར།
དེ་ལྟར་འཛིན་སྐྱོང་བྱེད་མཁན་དང་པོ་དགེ་འདུན་དགོས་ལ། གཉིས་པ་དགེ་འདུན་ འདུ་སའི་མཐུན་རྐྱེན་དགོན་པ་ཡང་ནི་མེད་དུ་མི་རུང་བ་ཡིན་པས་ལོ་མང་རིང་ ཐུགས་བསམ་བཞེས་ཏེ། རྒྱ་བལ་འབྲུག་གསུམ་ལ་གནས་བཙལ་ཀྱང་རུང་བ་དཀའ་ ན་ཡང་། ༧སྐྱབས་རྗེ་རི་མགོ་མཆོག་སྤྲུལ་བསོད་ནམས་བསྟན་འཛིན་རིན་པོ་ཆེས་ ནས་ས་ཆ་འཚ􏰀ལ་བསྒྲུབས་གནང་བའི་མཐུན་རྐྱེན་སྦྱར་བ་དང་། ཉི་སྤྲུལ་བདུན་པ་ སློབ་གཉེར་གནང་སའི་འཁོར་ཡུག་སོགས་ཀྱི་བཀའ་དྲིན་བླ་མེད་སྩལ།།
ཅེས་ཡུལ་གོང་མ་རྣམས་ལ་མཆོད་པར་བརྗོད་པའི་མེ་ཏོག་གི་ཆར་སིལ་མར་བསྙིལ་ ཏེ་གང་ཞིག་གླེང་བར་བྱ་བ་ནི། སྲིད་ཞིའི་ཁམས་ན་ཕན་བདེ་མ་ལུས་པ་འབྱུང་བའི་ གནས། ཞི་སྒོ་གཉིས་སུ་མེད་པ་རྒྱལ་བ་རྫོགས་པའི་སངས་རྒྱས་མཉམ་མེད་དོན་ ཀུན་གྲུབ་པའི་ལུང་རྟོགས་ཀྱི་བསྟན་པ་ཉི་མ་བྱེ་བ་ཕྲག་བརྒྱའི་མི་མཚ􏰀ན་པ་འདི་ཉིད། རྒྱུ་དཀར་མིན་གྱི་ལས་དང་། རྐྱེན་ནག་ཕྱོགས་ཀླ་ཀློའ་ིདཔུང་གི་མུན་པས་བསྒྲིབས་ ནས་མིང་གི་ལྷག་མར་གྱུར་ན་ཡང་།
༧སྐྱབས་མགོན་རྒྱལ་དབང་ཐམས་ཅད་མཁྱེན་ཅིང་གཟིགས་པ་ཆེན་པོའ་ིཐུགས་ བསྐྱེད་བླ་ན་མེད་པའི་བཀའ་དྲིན་གྱིས། རྒྱལ་བསྟན་འཕགས་བོད་གཉིས་ཙམ་མ་ ཚད་གོ་ལའི་ཁྱོན་ལ་ཉིན་མོ་ལྟར་ཁྱབ་སྤེལ་འགྲོ་དང་འགྲོ་བཞིན་ཡོད་པར་མ་ཟད། ཁྱད་པར་སྔ་འགྱུར་རྙིང་མའི་གྲུབ་མཐའ་ནི་ཁྱོན་ཡོངས་ནས་འཛིན་མའི་གནས་སུ་ དམ་པའི་སྐྱེས་བུ་རྣམས་ཀྱིས་འཛིན་སྐྱོང་སྤེལ་བཞིན་ཡོད་ན་ཡང་།
དབང་རྣོན་ཆོས་ཀྱི་རྗེས་འབྲང་དད་པས་རྟོགས།། མགྲིན་པ་ལོངས་སྤྱོད་འཁོར་ལོའ ་ི རྩ་མདུད་གྲོལ།། མདོ་སྔགས་ལུང་རྟོགས་རྒྱ་མཚོའི་དགོངས་ཀློང་རྡོལ།། མཚུངས་མེད་འཇིགས༵་བྲལ༵་གླིང༵་པ༵་གུས་པས་འདུད།།
དེས་ན་དམ་སྲི་སྙིང་ཞུགས་ནག་པོའ་ིདཔུང་།། ཕ་མཐར་སྐྲོད་པའི་རྫོགས་ལྡན་ཉིན་བྱེད་དབང་།། འདྲེན་ནུས་ཟབ་གཏེར་ཆོས་ཀྱི་རྟ་ལྗང་ཅན།། གངས་ཅན་མཁའ་ལ་རྟག་ཏུ་རྒྱུ་བར་ཤོག་ཅེས་གསུངས་པ་དང་མཐུན་པར།
རྒྱལ་ཀུན་ཞལ་སྐྱིན་མཁྱེན་བརྩེའི་གཏེར་མངའ་ཞིང་།། འཛམ་གླིང་ཞི་བདེའི་དེད་དཔོན་བསྟན་འགྲོའ་ིམགོན།། གངས་ཅན་ལྷ་གཅིག་བསྟན་༵འཛིན་༵རྒྱ་༵མཚོ་ལ།། སྒོ་གསུམ་གུས་ཕྱག་རྟག་ཏུ་ཁྱེད་ལ་འབུལ།།
རབས་འབྱམས་དཀྱིལ་འཁོར་དབང་ཕྱུག་འཁོར་ལོའ་ིམགོན།། ཚད་མེད་ཐུགས་རྗེས་བསམ་ཡས་གཟུགས་སུ་སྣང་།། ཕན་བདེའི་ལམ་བཟང་སྟོན་མཁས་བཤེས་གཉེན་ཆེ།། མཚུངས་མེད་དྲིན་ཆེན་བླ་མར་ཕྱག་བགྱིའོ།།
སེམས་ཉིད་ངལ་གསོ་ཡེ་ཤེས་སྒྱུ་མའི་འཕྲུལ།། སྙིགས་དུས་འགྲོ་བ་འདྲེན་པའི་དཔལ་ཤར་བ།། གཏེར་གྱི་འཁོར་ལོ་བསྒྱུར་བའི་རྒྱལ་པོ་ཆེ།། རིག་༵འཛིན་༵འགྲོ༵་འདུལ༵་གར༵་དབང༵་གླིང༵་པར༵་འདུད།།
སྙིང་སྟོབས་གོ་ཆ་རབ་བཀླུབས་སེམས་དཔའ་ཆེ།། ཉིན་མཚན་དལ་མེད་གླིང་རྣམས་ཡོངས་སྐོར་བཞིན།། བསྟན་འགྲོའ་ིདོན་དུ་ངལ་བརྒྱའི་ཁུར་བཟོད་པ།། མཆོག་སྤྲུལ་དམ༵་ཆོས༵་རྒྱ་མཚོར་སུས་མི་གུས།།
འཕགས་པ་འཇམ་དཔལ་དགེ་བའི་བཤེས་སུ་བྱོན།། ལུང་རྟོགས་བསྟན་པ་རྒྱ་མཚོའི་འཁོར་ལོས་བསྒྱུར།། ངོ་མཚར་བཀའ་བབ་བདུན་ལྡན་ཤིང་རྟ་ཆེ།། འཇམ༵་དབྱངས༵་མཁྱེན་བརྩེ༵་དབང༵་པོ༵་རྒྱལ་གྱུར་ཅིག
གནམ་གྱི་ཁྲི༵་བདུན་༵བར་གྱི་སྟེང༵་གཉིས༵་དང་།། ལེགས༵་པ༵་དྲུག་༵དང་ལྡེ༵་བརྒྱད་༵ལ་སོགས་པ།། གངས་ལྗོངས་རྒྱལ་རབས་བཞི་བཅུ་ཞེ་གཅིག་ལ།། བདག་སོགས་གངས་ཕྲུག་རྣམས་ཀྱི་ཅིས་མི་གུས།།
རྒྱལ་ཀུན་སྙིང་རྗེའི་རང་གཟུགས་པད་དཀར་འཆང་།། བསིལ་ལྡན་ཞིང་འདིར་འདུལ་བྱའི་དཔལ་ཤར་ནས།། སྐལ་ལྡན་འདུལ་བྱར་སྨིན་གྲོལ་ས་བོན་བཏབ།། ཞིང་འདིར་བྱིན་གྱིས་བརླབས་ལ་གུས་ཕྱག་འཚལ།།
རྒྱལ་དབང་པདྨའི་རིང་ལུགས་མཛིད་འཛད་པ།། སྔ་འགྱུར་རྙིང་མའི་གསང་སྔགས་བབས་སོ་གསུམ།། ཆེ་བཙན་འགྲན་ཟླ་བྲལ་བའི་རིགས་སྔགས་འཆང་།། གཉག་གནུབ༵ས་ཟུར་༵གསུམ་ཞབས་སེན་སྤྱི་བོས་མཆོད།།
གངས་ཅན་ཕན་བདེའི་ནོར་བུ་འདྲེན་པའི་རྫིང།། པདྨའི་ཆོས་ལ་སྨོད་པའི་སྟོབས་ལྡན་འགའི།། སྐུར་འདེབས་རླུང་གིས་ཕྱོགས་ལྷུང་མཚོར་བཤིགས་པས།། སྔོན་ཆད་ཉམ་ཆུང་བདག་འདྲའི་ནུས་པ་དམན།།
རྗེ་བཙུན་ལོ་ཀའི་ཤྭ་ར་མི་ཡི་གཟུགས།། གངས་ཅན་སྨྲ་བའི་སེངྒེ་དགེ་བའི་བཤེས།། ཟབ་དོན་ཆོས་ཚུལ་འདོམས་ལ་མངའ་བརྙེས་པ།། ཆོས་རྗེ་དཔལ༵་སྤྲུལ༵་འཇིགས༵་མེད་༵དབང༵་པོ༵ར་འདུད།།
ཀ་དག་གདོད་མ་གཞི་ཡི་ནང་དབྱིངས་སུ།། རང་སྣང་སྐུ་གསུམ་རོལ་པའི་རྩལ་རྫོགས་པ།། སྔ་འགྱུར་ཤིང་རྟ་ཀུན་མཁྱེན་རོང༵་ཀློང༵་གཉིས།། མི་ཕྱེད་གཙུག་གི་རྒྱན་དུ་ཡང་ཡང་མཆོད།།
ས་སྤྱོད་ཞིང་གི་གནས་མཚུངས་ས་ལའི་ལྗོངས།། ཉམས་བདེ་བག་ཕེབས་རྟག་ཏུ་ཤིས་པའི་གནས།། སུམ་རྩེན་ཕོ་བྲང་ས་ལ་འཕོས་འདྲ་བ།། ཟབ༵་གསང༵་ཆོས༵་འཁོར་གླིང༵་དེར་གུས་པའི་འདུད།།
ཡེ་ནས་མངོན་སངས་རྒྱས་ཀྱང་ལས་ཉོན་འགྲོ།། སྲིད་མཐར་དུབ་པའི་སེམས་ཅན་དོན་སླད་དུ།། ཡང་སངས་རྒྱས་པའི་ཆོས་ཚུལ་སྟོན་མཛད་པ།། གཞོན་ནུ་དོན་ཀུན་གྲུབ་པས་ཤིས་པ་སྩོལ།།
དགའ་བཞི་ཡེ་ཤེས་སྟེར་མཁས་ཌཱཀྐི་མ།། ངག་དབང་ལྷ་མོ་མི་ཡི་ཟོར་བསྟན་ནས།། ཟབ་གསང་མན་ངག་གསང་མཛོད་འབྱུང་བཞིའི་ཀློང་།། སྦ་མཛད་དྲིན་མོ་ཆེ་ཁྱེད་དད་བརྒྱས་མཆོད།།
རྒྱ་གར་འཕགས་པའི་ཡུལ་དུ་ཉི་གྲགས་དགོན་ནམ་སྔ་འགྱུར་ཟབ་ གསང་ཆོས་འཁོར་གླིང་རྟེན་དང་བརྟེན་པར་བཅས་པའི་ལོ་རྒྱུས་མདོ་ཙམ་ བཀོད་པ་བཞུགས་སོ། །
ཐུགས་བསྐྱེད་དུས་སུ་སྨིན་པའི་སེམས་དཔའ་ཆེ།། ཞིང་འདིར་དམ་ཆོས་འདྲེན་མཛད་ཤིང་རྟ་མཆོག་ཚད་གྱུར་མཁན་༵ སློབ༵་ཆོས༵་རྒྱལ་༵རྣམ་པ་གསུམ།།
རིགས་གསུམ་རྣམ་འཕྲུལ་གངས་ཅན་འགྲོ་བའི་མགོན།། སྣ་ཚོགས་ཐབས་ཀྱིས་གདུལ་བྱ་འདུལ་མཁས་པ།། ས་ཆེན་འཕགས་པ་བྷོ་ཏྲའི་རྒྱལ་པོའ་ིཚུལ།།
རིག་འཛིན་པདྨས་བོད་ཁམས་འགྲོ་བ་ཀུན།། སྐྱོང་བར་ཞལ་གྱིས་བཞེས་པའི་རྡོ་རྗེའི་གསུང་།། བསླུ་བ་མེད་དེ་ཡིད་ཀྱི་ངལ་གསོའ་ིགནས།།
ཕུན་ཚོགས་དགེ་ལེགས་ནོར་བུའི་ཞིང་ས་ལ།། རྣམ་དག་མན་ངག་ཆོས་ཆར་འབེབ་མཁས་པ།། གངས་ཅན་མཁས་དང་གྲུབ་བརྒྱའི་གཙུག་གི་རྒྱན།།
རང་རེ་གངས་ཅན་པ་རྣམས་ཀྱི་འདྲེན་མཆོག་བླ་ན་མ་མཆིས་པ། རྒྱལ་དབང་མཚ􏰀་ སྐྱེས་རྡོ་རྗེའི་མཐུ་བྱིན་དང་།
པས་བདག་ཉིད་དེ། །དེ་འཛིན་བྱེད་པོ་སྨྲ་བྱེད་ཀྱང་། སྒྲུབ་པ་བྱེད་པར་ཁོ་ནའོ། །ཞེས་ པ་ལྟར།
ཕུན་༵ཚོགས༵་བྱེ་བའི་གཏེར་གྱིས་རྒྱུན་སྐྱོང་བ།། བྱང་ཆུབ་རྡོ་རྗེ་རྒྱལ་མཚན་ཁྱེད་ལ་གུས།།
ཟབ་བརྒྱའི་གཏེར་ལ་དབང་བསྒྱུར་སཱུརྱའི་མཚན།། གང་གི་རྣམ་འཕྲུལ་བསྟན་༵འཛིན་༵ཀུན་གྱི་མིག
སྤོབས་པའི་གཏེར་ཆེན་བརྒྱད་ལ་མངའ་དབང་བསྒྱུར།། མི༵་ཕམ༵་རྣམ༵་པར་རྒྱལ༵་ལ་ཕྱག་བགྱིའོ།།
གྲུབ་རིག་ཀུན་གྱི་གཙུག་རྒྱན་རྣལ་འབྱོར་མཆོག བྱ་རྩོལ་ཆོས་ཟད་བྲལ་བའི་ཀློང་ཡངས་ནས།།
འཕོ་ཆེན་རྡོ་རྗེ་ཆེན་པོའ་ིསྐུར་བཞེངས་པ།། བི༵་མ༵་མི༵་ཏྲའི་༵ཞབས་ལ་གུས་ཕྱག་འཚལ།།
ཡང་འགའ་ཞིག་གིས། རྩོམ་རིག་ཅེས་པའི་དོན་ནི། སྙན་རྩོམ། སྒྲུང་རྩོམ། ལྷུག་རྩོམ། ཟློས་གར་བཅས་པའི་ངག་གི་སྒྱུ་རྩལ་གྱི་རིག་པའི་གནས་ཏེ། བཅད་ལྷུག་སྤེལ་མ་གསུམ་གྱི་བདག་ཉིད་ཅན་གྱི་སྒྲ་ཡང་འཇུག་གི་སྙན་ངག་གི་དོན་དངོས་སོ།། ཞེས་བྲིས་འདུག
ད་ལྟ་སྔོན་གྱི་བསྟན་མ་ཁང་གསར་བཞེངས་གནང་བའི་ནང་། འཇིམ་གྱི་ཐུབ་དབང་གི་སྐུ་བརྙན་མི་ཚད་མ་དང་། གུ་རུའི་སྐུ་བརྙན། རྗེ་ཡབ་སྲས་གསུམ། ཚེ་དཔག་མེད། མགོན་ཆོས་ལྷ་གསུམ། བསྟན་སྲུང་བསེ་ཁྲབ་སོགས་བརྐྱང་ཁྲུ་གང་ལྷག་གསར་བཞེངས་གནང་བ་དང་། བཀའ་འགྱུར་དང་འབུམ་གསར་བླུ་གནང་བ་སོགས་མཇལ་རྒྱུ་ཡོད།
དགོན་དེ་ནས་རྐང་ཐང་མར་ཆུ་ཚོད་གཉིས་ཙམ་སོང་ན་ཀརྨ་བཀའ་བརྒྱུད་ཀྱི་བཙུན་མའི་དགོན། རྡོ་རྗེ་གླིང་ཞེས་པ་དང་། ཡང་དེ་ནས་ཆུ་ཚོད་བཞི་ཙམ་སོང་ན་གུ་རུ་སྒྲུབ་ཁང་ཞེས་པའི་བཙུན་དགོན་གཞོང་ཆུ་ཕུ་ཞེས་པར་འཕྱིང་གུར་སྒྲུབ་ཁང་ཞེས་གུ་རུའི་སྒྲུབ་ཁང་སོགས་མཇལ་རྒྱུ་ཡོད།
གཟའ་ཞེས་པ་ནི། ཁྱབ་འཇུག་ཆེན་པོ་རཱ་ཧུ་ལ་སོགས་ཁོག་སྟོད་མི་ལ་ཁོག་སྨད་སྦྲུལ། མགོ་ལུས་ཡོངས་རྫོགས་མིག་གིས་གང་བ། དབུ་དགུ་བྱ་རོག་གི་གདོང་དང་བཅས་པ། དེའི་ཁ་གཏད་དུ་འཕྲད་ན་གཟའི་ཁ་རླངས་ཕོག་སྟེ་ཀླད་པའི་སྟེང་རྩ་བརྡོལ་ནས་ཁ་ལྐུག་ཅིང་མིག་སླེ་བ་དང༌། གཞོགས་ཀྱི་བྱེད་ལས་ཉམས་པ། ཚོར་བ་ཉམས་པ། བརྒྱལ་བ་སོགས་ཀྱི་ནད་འབྱུང་བར་བྱེད་པའི་རིགས་ཤིག་ཡིན་ལ། གཟའ་མཆོག་རཱ་ཧུ་ལ་ནི་སངས་རྒྱས་ཀྱི་བསྟན་པའི་སྲུང་མ་ཆེན་པོའང་ཡིན།
ལྷ་ཞེས་པ་ནི། དེ་བ་ཞེས་བརྩེ་བའམ་བདེ་བ་ལ་འཇུག་ཅིང༌། འདིར་བདེ་བར་རོལ་བས་ན་ལྷ་ཞེས་བརྗོད་པ་ཡིན། ཆོས་ལ་དགའ་ཞིང་ལོངས་སྤྱོད་རང་འདོད་ལྟར་ལྡན་པའི་བསོད་ནམས་ཆེ་བའི་མི་མ་ཡིན་གྱི་རིགས་ཤིག་ཡིན་ལ། ལྷ་ཞེས་པའི་མིང་འདི་འཇུག་ཚུལ་ཀྱང༌། འཇིག་རྟེན་གྱི་ལྷ་ནི་རྒྱལ་པོ་དང༌། རྒྱལ་ཆེན་རིས་བཞི་བ་སོགས་ནི་སྐྱེ་བོའི་ལྷ་དང༌།
འཕགས་པའི་གང་ཟག་ནི་རྣམ་པར་དག་པའི་ལྷ་ཡིན་པར་འདུལ་བའི་གླེང་འབུམ་གྱི་མིང་བརྡའི་རྣམ་བཤད་ལས་གསུངས།
གཤིན་རྗེ་ནི། གཤིན་པོ་ཀུན་གྱི་རྗེ་བོ་སྟེ། དམྱལ་བའི་ལས་མཁན་རྣམས་དང་གཤིན་རྗེ་ཕོ་མོ། འཆི་བདག་གཤིན་རྗེ། གཤིན་རྗེ་ཆོས་ཀྱི་རྒྱལ་པོ་ཐམས་ཅད་དེར་གཏོགས་ཤིང་ལས་སུ་གཤིན་རྗེའི་ཁྲམ་ལ་བཏབ་ཅེས་གསོན་པོ་ལ་འཆི་བརྡ་གཏོང་བ་དང༌། མིའི་ཚེ་སྲོག་འཕྲོག་པ། གཤིན་པོ་གཤིན་ཡུལ་དུ་སླེབས་ཚེ་དགེ་སྡུག་གི་ཤན་འབྱེད་ཅིང༌། སྡིག་ཅན་དམྱལ་བའི་གནས་སུ་མནར་གཅོད་ཀྱི་ལས་བྱེད་པའི་རིགས་ཤིག་ཡིན།
ལྷ་མིན་ནི་དཔལ་འབྱོར་ལོངས་སྤྱོད་ལྷ་རྣམས་ལ་འགྲན་པ་ཙམ་ཡོད་ཀྱང༌། སྔོན་མི་དགེ་ཕྲག་དོག་དང་འཐབ་རྩོད་ལ་གོམས་ཤིང༌། ལས་དེས་འཕངས་པས་ལུས་རྟེན་དེ་བཟུང་བ་ཙམ་ནས་ཕྲག་དོག་གི་འདུ་ཤེས་རགས་པ་དང༌། རང་གི་གནས་ནའང་གནས་དང་སྡེ་རིས་རྩོད་ཅིང༌། ལྷ་རྣམས་དང་མི་མཐུན་པས་འཐབ་རྩོད་ཁོ་ནས་དུས་འདའ་བ་ཞིག་ཡིན། མཛོད་ལས། ལྷ་མིན་ནི་རི་རབ་ཀྱི་ཆུ་མཚམས་མན་ཆད་ཀྱི་ཁོང་གསེང་ན་གནས་པར་གསུངས།
ལྟོ་འཕྱེ་ཆེན་པོ་ནི། མཧོརག་ཅེས་ས་བདག་གདོན་ཆེན་ཞིག་གི་མིང་དུ་བཤད་ལ། ལྟོ་བས་འགྲོ་བ་སྟེ་ཀླུ་དང་སྦྲུལ་ལྟ་བུ་ཞིག་ཡིན།
མཁའ་ལྡིང་ནི། གརུཌཿཁྱུང་སྟེ་ཡོངས་གྲགས་སུ་བྱ་ཁྱུང་ཞེས་འབོད་པ་དེ་ཡིན། འདབ་ཆགས་བྱ་ཡི་རྒྱལ་པོ་ཁྱུང་ཟེར་བ་རྒྱ་གར་ལྷོ་ཕྱོགས་ཤིང་ཤལ་མ་ལིའི་ནགས་ཚལ་ན་ཡོད་པ་དང༌། ཟས་སུ་ཀླུ་དང་སྦྲུལ་ཟ་བ་ཞིག་ཡིན་པར་གསུངས།
ཀླུ་ནི། རྒྱ་མཚོར་གནས་ཤིང་ཁོག་སྟོད་མི་ཡིན་ལ་ཁོག་སྨད་སྦྲུལ་གྱི་མཇུག་མ་ཅན། མགོ་ལ་སྦྲུལ་གྱི་གདེངས་ཀ་དང་ནོར་བུས་བརྒྱན་པ། དར་དང་རིན་ཆེན་གྱི་རིགས་སྣ་ཚོགས་ལྡན་ལ། དབྱེ་ན་ཀླུའི་རྒྱལ་པོ་དུང་སྐྱོང་སོགས་ཀླུ་ཆེན་བརྒྱད་དུ་གྲགས་ཤིང༌། དེ་ལ་ཀླུ་ཕྲན་སོགས་ལས་ཀླུ་གཉན་དང༌། ཀླུ་བཙན་ཏེ་མི་ལ་མཛེ་ནད་སོགས་གཏོང་བའི་ཀླུ་གདུག་རྩུབ་ཅན་ཡང་ཡོད།
ཐེའུ་རང་ཞེས་པ་ནི། མཁའ་ལ་རྒྱུ་བའི་འབྱུང་བོའི་རིགས་ཤིག་སྟེ། དེའི་རིགས་ལས་སྟོབས་དང་རྫུ་འཕྲུལ་ཆེ་བ་ནི་དམ་ཅན་རྡོ་རྗེ་ལེགས་པ་སྟེ། གསང་སྔགས་ཀྱི་སྲུང་མ་ཆེན་པོ་འདི་ཉིད་ཡིན་ལ་དེའི་འཁོར་དམ་ཅན་མགར་བ་ནག་པོ། མོན་པ་སེར་སྐྱ། མཆེད་འཁོར་སུམ་བརྒྱ་དྲུག་ཅུས་བསྐོར་བ་ཐམས་ཅད་ཀྱང་ཕལ་ཆེ་བ་ཐེའུ་རང་གི་རིགས་ཡིན་ནོ། །
མ་མོ་ནི། སྲིད་པའི་བེམས་ལས། མ་མོ་འབུམ་ཕྲག་བསམ་ཡས་ཀྱང༌། །ལས་དང་ཡེ་ཤེས་གཉིས་སུ་འདུས། །ཞེས་གསུངས་པ་བཞིན་དཔལ་ལྡན་ལྷ་མོ་སོགས་ནི་མ་མོ་རྦོད་གཏོང་གི་ལྷ་ཚོགས་ཐམས་ཅད་འདུས་པའི་ཡེ་ཤེས་ཀྱི་བདག་ཉིད་ཆེན་མོ་རུ་བཞེད་ལ། ལས་ལས་གྲུབ་པའི་མ་མོ་ཞེས་པ་ནི་ཤ་ཟ་འབྱུང་བོའི་རིགས་སུ་གཏོགས་པ་ཞིག་ཡིན།
སྲིན་པོ་ནི། ལྷོ་ནུབ་རྔ་ཡབ་གླིང་སོགས་སུ་ཡོད་པའི་སེམས་ཅན་གྱི་རིགས། མིའི་ཤ་ཟ་ཞིང་ཁྲག་འཐུང་བ་དང༌། རྒྱན་དུ་རུས་པ་དང་མི་མགོ་སྐམ་རློན་གྱི་ཕྲེང་བ་སོགས་འདོགས་པ། གོས་སུ་མི་ལྤགས་དང་སྟག་ལྤགས་རློན་པ་གྱོན་ཅིང་སྦྱོར་སྒྲོལ་གྱི་ལས་སོགས་མངོན་སུམ་འཛེམས་མེད་དུ་སྤྱོད་པའི་རིགས་ཤིག་ཡིན།
བཙན་ཞེས་པ་ནི། མི་མ་ཡིན་གྱི་རིགས་གདུག་རྩུབ་ཅན་ཞིག་ཡིན་ལ། བཙན་རྒོད་འབར་བ་སྤུན་བདུན་སོགས་བཙན་དམག་བྱེ་བ་དུང་ཕྱུར་ལ་སོགས་པའི་དངོས་མེད་ཀྱི་དམག་དཔུང་ཁྲིད་དེ་འགྲོ་ལ། བཙན་རྒྱུ་བའི་ལམ་ཁར་ཁང་པ་དང་མི་སོགས་ཀྱིས་བཀག་ན་བཙན་མདའ་དང་བཙན་དུག་ཕོག་པས་གནོད་པ་འོང་བ་ཞིག་ཡིན།
གནོད་སྦྱིན་ནི། གདོན་འདྲེའི་རིགས་མཐའ་དག་ལ་དབང་བསྒྱུར་དང་གནོད་པར་བྱེད་པའི་རིགས་ཤིག་ཡིན་ལ། རྣམ་སྲས་རྟ་བདག་བརྒྱད་སོགས་གནོད་སྦྱིན་ཆེན་པོ་བརྒྱད་དང་བཅུ་གཉིས་དག་ཀྱང་གནོད་སྦྱིན་གྱི་རིགས་ཏེ་ནོར་ལྷའི་བྱེ་བྲག་ཏུ་འདོད་པ་ཡིན།
མི་འམ་ཅི་ནི། མིའི་ལུས་ལ་མགོ་བརྙན་སྣ་ཚོགས་ཏེ་སྟག་མགོ་ཅན་དང་རྟ་མགོ་ཅན། དོམ་མགོ་ཅན་སོགས་ཀྱི་གཟུགས་བྱད་ལ་བལྟས་ནས་འདི་ནི་མི་ཡིན་ནམ། ཡང་ན་ཅི་ཞིག་ཡིན་ཞེས་ཐེ་ཚོམ་གྱི་སྒོ་ནས་བཏགས་པ་ཞིག་ཡིན།
བདུད་ནི། སེམས་ཅན་གཞན་ལ་འཚེ་ཞིང་དགེ་བའི་ལས་ལ་བར་ཆད་བྱེད་པའི་རིགས་ཤིག་ཡིན། དེ་ལ་གཟུགས་ཅན་དང་གཟུགས་མེད་གཉིས་ཡོད་ཅིང༌། གཟུགས་མེད་ལའང་ཐར་བ་དང་ལྷག་མེད་སོགས་ལ་བར་དུ་གཅོད་པའི་བདུད་བཞི་ཡོད།
འབྱུང་པོ་ནི། བྷཱུཏཿཞེས་པ་སྟེ་གཟུགས་མེད་གནོད་པར་བྱེད་པའི་གདོན་བགེགས་ཀྱི་རིགས་ཤིག་ཡིན་པར་གསུངས།
སྤོ་བོ་ཁུལ་ལ་ལོ་གཅིག་ནང་ལོ་གསར་རྒྱས་བསྡུས་ཐེངས་གསུམ་གཏོང་སྲོལ་ཡོད་པ་དང་། དེ་ཡང་རྒྱལ་པོ་ལོ་གསར་དང་། མི་ནག་ལོ་གསར﹙སོ་ནམ་ལོ་གསར་ཡང་ཟེར﹚། བྱིས་པའི་ལོ་གསར་བཅས་རེད།
ཐུབ་བསྟན་གསལ་མཛད་ཆོས་རྒྱལ་སྲོང་བཙན་དང་ །རྨད་བྱུང་གསོ་རིག་མཁྱེན་གཏེར་དགེ་བ་འབུམ། །
འདུས་སྡེའི་འབྱུང་བ་མདོ་ཙམ་འདི་ན་གླེང་ །ཞེས་ཚིགས་སུ་བཅད་པ་སྔོན་དུ་བཏང་སྟེ་གང་གླེང་བར་བྱ་བ་ནི། ལྷ་ལྡན་ར་ས་འཕྲུལ་སྣང་གཙུག་ལག་ཁང་གི་ལྷོ་ཕྱོགས་སུ་གནས་པའི་བཙུན་དགོན་མཚམས་ཁུང་ཞེས་པ་ཡོངས་སུ་གྲགས་པ་ འདི་ཉིད་ཀྱི་ལོ་རྒྱུས་མདོ་ཙམ་བརྗོད་པ་བྱ་བ་ལ། །
གསུམ་པ། དགོན་པའི་ནང་རྟེན་སྐོར། སྔོན་དུས་ཆོས་རྒྱལ་སྲོང་བཙན་གྱི་སྐུ་དུས་སུ་བཞེངས་པའི་སྲོང་བཙན་
ལས་སྣེ་སློབ་དཔོན་དང་དབུ་མཛད་བགྲེས་པ་བཅུ་བཅས་ཡོད་པ་ནས། སློབ་དཔོན་དང་དབུ་མཛད་ཀྱིས་རྒྱུན་ གཏན་གྱི་སྒྲིག་ལམ་གནོན་སྡོམ་བྱེད་རྒྱུ། གལ་ཆེའི་གནད་དོན་རྣམས་སློབ་དཔོན་དང་དབུ་མཛད་བགྲེས་པ་བཅུ་བཅས་ ལྷན་དུ་ཚོགས་ནས་ཐག་གཅོད་བྱེད་ཀྱི་ཡོད། དགོན་པའི་སྤྱི་རྫས་རྣམས་བགྲེས་པ་བཅུ་ཐུན་མོང་གིས་བདག་གཉེར་བྱེད་ པ་དང་། གཏོང་སྒོ་གཏོང་མཁན་གཉེར་ཚང་ཞེས་བཙུན་མ་གཞོན་གྲས་གསུམ་རེ་བསླབ་གྲལ་རིམ་པ་བཞིན་ལོ་གཉིས་རེ་
རེས་སྐོར་གྱིས་འགན་ཁུར་དགོས་ཤིང་། གཏོང་སྒོའི་མ་རྩ་ཕྲན་བུ་ལས་མེད་སྟབས། དེའི་ཁ་གསབ་རྣམས་སྦྱིན་བདག་ བཙལ་ཏེ་གཏོང་སྒོ་བཏང་ཐོག་ལྷག་མ་ཡོད་རིགས་རྗེས་མར་རྩིས་སྤྲོད་བྱེད་སྲོལ་ཡོད། ད་དུང་གཞོན་ཁྲལ་རྒྱུག་མཁན་ ཉི་ཤུ་ཞེས་པ་ཞིག་ཡོད་པ་རྣམས་དུས་རྒྱུན་དགོན་པའི་ཐབ་ལས་སོགས་བྱེད་མཁན་ཡིན། ཁོང་ཚོ་ཕལ་ཆེར་གསར་ ཞུགས་སྐབས་གཏོང་སྒོ་གཏོང་མི་དགོས་ཀྱང་མི་གྲངས་ཉི་ཤུ་ལས་བརྒལ་མི་ཆོག་པ་ཡིན།
བཙུན་མ་སྒེར་སོ་སོའི་འཚོ་རྟེན་ཆོས་རྒྱགས་ནི་ཕ་ཁྱིམ་དྲག་གྲས་ཚོར་ཁྱིམ་ནས་ཆོས་རྒྱགས་སྐལ་བ་བསྐུར་བ་ དང་། དེ་མིན་རྣམས་ནི་སྐུ་རིམ་ལ་འགྲོ་བ། འཚོ་རྟེན་གཞན་པ་རེ་འགའ་མི་གཞན་གྱི་གོས་བཀྲུ་རྒྱུ་ལེན་པ་སོགས་ཀྱི་ གླ་ལ་བརྟེན་པ་ལས་ཆོས་ཐོགས་འབུལ་དངུལ་ལེན་སྲོལ་མེད།
བོད་ལྗོངས་སློབ་ཆེན་རིག་གཞུང་སློབ་གླིང་༠༩ལོའི་བོད་སྐད་སྙན་སྒྲོན་འིན་གྲྭ གཉའ་ལམ་སྐལ་བཟང་ལྷུན་གྲུབ།
རྒྱལ་བ་གཉིས་པའི་བཀའ་ལུང་གཡས་འཁྱིལ་དུང༌། ། འཇམ་དབྱངས་བླ་མའི་ཐུགས་བསྐྱེད་ཀྱིས་འབུད་པའི། ། དཔལ་ལྡན་འབྲས་དཀར་སྤུངས་པའི་གདན་ས་ཞེས། ། གྲགས་པ་སྙན་མོས་གླིང་འདི་ཤིས་པ་སྒྲུབ། ། འདི་ཡི་དབྱངས་བདུན་རྫོགས་པའི་འགྱུར་ཁུག་གིས། ། གནམ་གྱི་དགུ་ཚིགས་ཕྱོགས་ཀྱི་མུ་ཁྱུད་ཀུན། ། ལྷན་ཅིག་དབྲལ་ཏེ་འཇིག་རྟེན་བྱེ་བ་བརྒྱའི། ། ཕྱོགས་ཀྱི་འཁོར་ལོའི་ཁྱོན་ཀུན་ཡངས་པོར་བྱས། །ཞེས་ཀྱང་སྨྲས་སོ། །
ཡལ་འདབ་ལྔ་པ་གངས་ཅན་གྱི་དཔལ་ནལེཎྡྲ་ཆོས་སྡེ་ཆེན་པོ་དཔལ་ལྡན་འབྲས་དཀར་སྤུངས་པའི་གླིང་གི་གདན་རབས།
བོད་བཙན་པོའི་དུས་རབས་མཇུག་རྫོགས་པ་ནས་ཆབ་སྲིད་དང་འབྲེལ་བའི་མགུར་གླུའི་གནས་བབ་ཆེན་པོ་ནས་ཆུང་ཆུང་དང་། མང་པོ་ནས་ཉུང་ཉུང་དུ་གྱུར་ཀྱང་། ཆོས་ལུགས་དང་འགྲེལ་བའི་མགུར་གཞས་ནི། དབྱར་ཀའི་ཆར་ཆུ་དང་སྟོན་ཁའི་ཟླ་བ་ལྟར་ཇེ་མང་དང་ཇེ་རྒྱས་སོང་བའི་རིམ་པ་ཆ་ཚང་བགྲངས་པ་མི་ནུས་མོད། མཚན་གཞི་འགའ་ཞིག་བགྲངས་ན།
ཞེས་པའི་མགུར་གླུ་ལྟ་བུར་རང་ཉིད་དམ་པའི་ཆོས་ཀྱི་དོན་དུ་བོད་ནས་རྒྱ་གར་ཕེབས་པའི་ལམ་བར་ལུས་སྲོག་ལ་ཉེན་ཁ་ཆེ་བའི་ནགས་ཀླུང་དང་གཡང་ས། ཆུ་འཕྲང་དང་བྲག་འཕྲང་། ལ་དང་ལུང་པ། དགྲ་དང་ཇག་པ། སྟག་གཟིག་དོམ་དྲེད་སོགས་ཀྱི་བར་ཆད་དང་ཞེད་ཇི་ཙམ་ཡོད་པ་དེ་ཀློག་པ་པོའི་སེམས་ངོར་མེ་ལོང་གི་གཟུགས་བརྙན་དང༌། གྱང་ལྡེབ་ཀྱི་རི་མོ་བཞིན་འབུར་འོང་།
མི་ལ་བཞད་པའི་རྡོ་རྗེ་གུང་ཐང་གི་བྲག་དམར་ལིང་བ་དང་། གངས་ལ་ཕྱི་ཆུ་བཟང་སོགས་སུ་བཞུགས་སྐབས་སུ་ བྲག་སྲིན་མོ་ལ་སོགས་པ་ལྷ་འདྲེའི་ཆོ་འཕྲུལ་འདྲ་མིན་བྱུང་བ་རྣམས་དམ་ལ་འདོགས་པའི་སྐབས་སུ།
ལྟ་བུ། རྣལ་འབྱོར་པ་ཉམས་རྟོགས་ཀྱི་དག་སར་སླེབས་ནས་ཕྱི་མིག་བལྟས་པའི་མཐོང་སྣང་གྲུབ་པ་རྣམས་གཟུགས་རྒྱན་གྱི་ངོ་བོར་རང་བཞིན་གྱིས་སོང་ཞིང༌། ཉམས་ལེན་གྱི་གནད་དང་མཐུན་པའི་བརྗོད་བྱའི་དོན་སྙིང་ཧ་ཅང་ཟབ་པ། ཚིག་ཉན་ན་རྣ་བར་བབ་སླ་ཞིང༌། དོན་བསམ་ན་སེམས་ལ་འཇུག་བདེ་བའི་ཁྱད་ཆོས་ལྡན་པ། ཚིག་རྐང་རེ་རེ་ལ་ཚེག་བར་མང་ཉུང་དང་ངལ་གསོ་ཐོབ་མཚམས་གཅིག་གྱུར་གྱི་སྒྲིག་འཛུགས་ཀྱང་དེ་ཙམ་མི་དགོས།
འདི་དང་འདིས་མཚོན་ནས་བོད་སིལ་བུའི་སྐབས་ཀྱི་རྗེ་ཕག་མོ་གྲུ་པ་ཡབ་སྲས་དང་། འབྲུ་གུང་ཡབ་སྲས་ཀྱི་བཀའ་འབུམ་རྣམས་སུ་རྩོམ་ཡིག་ཕལ་ཆེ་བ་རྩོམ་སྲོལ་འདི་དག་ལ་གཞི་བཅོལ་ནས་མཛད་སྣང་ཞིང༌། ས་སྐྱའི་བཀའ་འབུམ་ནང་གི་རྩོམ་སྲོལ་ཕལ་ཆེ་བ་ཡང་རྩོམ་སྲོལ་འདི་དག་དང་འབྲེལ་བ་ཟབ།
བོད་བླ་མའི་དུས་རབས་ནང་། ས་པཎ་ཡབ་སྲས་ནས་མགོ་བཙུགས་ཏེ། སྲོལ་རྒྱུན་གྱི་མྱུ་གུ་ཤུགས་ཆེར་འབུས་པའི་སྐབས་ཡིན་ཡང་། གནའ་རྩོམ་འདི་དག་མེད་བརླག་ཏུ་མ་སོང་བར། སྐྱེས་ཆེན་དམ་པ་མང་པོའི་ཉམས་རྟོགས་དང་དགག་སྒྲུབ་ཅི་རིགས་མཚོན་པའི་མགུར་གླུ་བཞེངས་པའང་ཉུང་ཉུང་མིན།
ལྟ་བུ་ཡུལ་སྲོལ་གོམས་གཤིས་མཚོན་ཐབས་བྱས་པའི་དམངས་གླུ་ཡིན་ལ། རང་རེའི་བོད་ཀྱི་སྲོལ་རྒྱུན་ནང་ཡ་རབས་བཟང་སྤྱོད་དང༌། རྒན་གཞོན་རྩི་འཇོག དད་པ་དམ་སྣང་བཅས་ནི། ཇི་སྲིད་ཡབ་མེས་ཚོས་བཞག་པའི་དཀར་ཆོས་ཀྱི་འོད་སྣང་འདི་མ་ནུབ་པ་དེ་སྲིད་དུ་བོད་མིའི་ལུས་དང་གྲིབ་མ་བཞིན་འགྲོགས་ངེས་ཡིན་པའི་སྲོལ་དེ་དག་རྩ་འཛིན་ནན་པོ་དགོས་པའི་ཐ་ཚིག་གླུ་གཞས་སུ་དྲངས་ཏེ། ཆུང་བྱིས་པའི་དུས་ནས་རྣ་བའི་རྒྱ་སྒོར་བརྫངས་ན་ཁད་ཀྱིས་འཛུལ་འགྲོ་བའི་མན་ངག་གལ་ཆེན་མཚོན་པའི་བསླབ་ཚིག་ཅིག་རེད་ཟེར་ན་འགྲིགས།
རིན་གོང་ཆེས་ཆེ་ལྡན་ལ་གོ་གནས་མཐོན་པོ་བཟུང་བའི་ཡབ་མེས་ཀྱི་མགུར་གཞས་རྩོམ་སྲོལ་འདི། སྲིད་འབྱོར་རིག་གསུམ་གྱི་བླ་སྲོག་དང་འབྲེལ་བ་ཇི་ཙམ་ཆགས་པ་དང་། འབྲེལ་བའི་གྲུ་ག་དེ་ནས། མགུར་གླུའི་རྩོམ་སྲོལ་གྱིས་ཚིག་གི་སྒྱུ་རྩལ་དང་། དོན་གྱི་གནས་ལུགས་མཚོན་པའི་ནུས་པ་ཇི་ཙམ་བཏོན་པའི་ཚུལ་རྣམས། སྲིད་པའི་ཡིག་མཛོད་དང་། གནའ་བོའི་དེབ་གཏེར་ནས་ངང་གིས་གསལ་ཡོང་གི་ཡོད།
བོད་བཙན་པོའི་མངའ་ཐང་གི་རྩེ་མོར་སོན་པའི་སྐབས། དམག་འགྲོ་ཇག་འདུལ་དང་དཔའ་མཛངས་རྟུལ་ཕོད་ཀྱི་བྱས་རྗེས་གང་ཡང་མེད་པར་མགུར་གླུ་གནད་ལ་འཁེལ་བའི་ཚིགས་རྐང་ཁ་ཤས་ཀྱིས་ལན་བཏབ་པས། དངུལ་གྱི་མིང་བྱང་འཁོད་པའི་བློན་པའི་གོ་གནས་ཉོ་ཐུབ་པའི་རིན་ཐང་ལྡན་པའང་ཏུང་ཧོང་ཡིག་ཚང་ན་གསལ་ཏེ། འདིའི་ཐོག་ནས་བོད་བཙན་པོའི་སྐབས་སུ་བོད་གདོད་མའི་རྩོམ་རིག་གི་ཆ་ལག་མགུར་གླུ་ལ་རིན་ཐང་ཇི་ལྟར་ལྡན་མིན་ཤེས་ཐུབ་པ་ཡིན།
སྲོལ་རྒྱུན་གྱི་ཚིགས་བཅད་སྙན་ངག་ནི་འཇམ་མགོན་ས་པཎ་གྱིས་མཁས་འཇུག་མཛད་པ་ནས་འཕེལ་རྒྱས་ཀྱི་མགོ་བཙུགས་ཏེ། ས་ཕག་དུས་འགྱུར་བར་རིམ་པ་བཞིན་དར་ཁྱབ་ཆེས་ཆེར་བྱུང་བའི་ལུས་རྒྱན་སྐྱོན་སེལ་གསུམ་གྱི་སྒྲོམ་གཞི་ལྡན་པའི་རྒྱ་གར་བའི་ཚིགས་བཅད་སྙན་ངག་གི་རྩོམ་སྲོལ་ཞིག་ཡིན།
འདིར་གླིང་སྒྲུང་ལས་བྱུང་བའི་ཚིགས་བཅད་རེ་གཉིས་བགྲང་ན། འབྲུག་མོ་རང་གི་སྐྱེས་ཡུལ་ངོ་སྤྲོད་དུ།
ལྟ་བུ་མི་རིགས་རང་ཉིད་ཀྱི་ལྷན་སྐྱེས་སུ་འཇགས་པའི་ངག་རྒྱུན་དང་ཤིན་ཏུ་འབྱོར་ཞིང་བརྗོད་པ་བདེ་བ་དང་། ཚིག་དོན་གྱི་འབྲེལ་ཆགས་པ་འདི་རིགས་ཀྱང་། གདོད་མའི་རྩོམ་སྲོལ་ལས་ཆད་པའི་བོད་ཀྱི་རྩོམ་རིག་གི་སྒྱུ་རྩལ་དང་ཉམས་འགྱུར་ཕུལ་དུ་བྱུང་བའི་རྩོམ་སྲོལ་ཞིག་ཏུ་ངོས་འཛིན་བྱེད་འོས་པ་སེམས་སོ།། དེང་སང་ནི་འཛམ་གླིང་ཐོག་སྒྲུང་གཏམ་རིང་ཤོས་དང་མང་ཤོས་གླིང་སྒྲུང་ཡིན་པར་ངོས་འཛིན་བྱེད་བཞིན་ཡོད་ཅིང་། གླིང་སྒྲུང་འདི་རྩོམ་ལུས་དང་ཚིག་སྒྲོས་ཕལ་ཆེ་བ་ནི་གདོད་མའི་རྩོམ་སྲོལ་དེ་ག་རང་ཡིན་པས་སོ།།
རྒྱལ་དབང་དྲུག་པ་ཚངས་དབྱངས་རྒྱ་མཚོ་མོན་ལ་འོག་ཡུལ་གསུམ་དུ་འཁྲུངས། དབུས་ཉི་མ་ལྷ་སར་ཕེབས། སྨད་ཀུན་དགའ་ནོར་དུ་ཞི་བར་མ་གཤེགས་པའི་བར་གསུངས་པའི་མགུར་གླུ་ཧ་ཆང་མང་ལ། དེ་རིགས་སྔོན་གྱི་མགུར་གླུ་ཁག་དང་རྩོམ་ལུས་ཀྱི་ཁྱད་པ་མི་འདྲ་བར་ཚེག་པ་དྲུག་ཅན་ཁོ་ནར་སྤྱོད་པའི་མགུར་རྩོམ་གྱི་ཤིང་རྟའི་སྲོལ་ཆེན་པོ་ཞིག་གསར་དུ་འབྱེད། སྤྱི་ཚོགས་ནང་ཚངས་དབྱངས་རྒྱ་མཚོའི་མགུར་གླུ་ཞེས་ད་ལྟའི་བར་རླུང་ལྟར་གྲགས། རྩོམ་སྲོལ་དེ་ཉིད་སྐྱེས་ཆེན་དམ་པ་ཚོས་དམ་པའི་ཆོས་དང་སྦྱར་ནས།
རྩོམ་ལུས་འདི་ནི་དེང་སང་ཤིན་ཏུའང་ཁྱབ་ཆེ་བས་མཐའ་དག་པ་ནི་བརྗོད་ནུས་མིན། ཅུང་ཟད་རེ་ནི་ཁོ་བོས་གཞན་དུ་བརྗོད་པས་དེར་གཟིགས་དགོས། །
ཞེས་པ་ལྟ་བུ་རྩོམ་པ་པོ་དབུས་ལྗོངས་དག་པའི་ཞིང་སར་རྗེ་ཐམས་ཅད་མཁྱེན་པའི་དྲུང་དུ་མསྔགས་གསུང་རབ་ཀྱི་དོན་ལ་སྒྲོ་འདོགས་བཅད་ནས་ཕྱིར་གཙང་ཕྱོགས་སུ་ཕེབས་རྗེས། གྲུབ་མཐའ་ལ་ཕྱོགས་ཞེན་ཆེ་བའི་སྐྱེས་ཆེན་ཁག་གཅིག་གིས་གནོན་ཤུགས་ཀྱི་བྱེད་པ་ལ་ཐུགས་སུན་ནས་གསུང་པའི་མགུར་གཞས་ཤིག་ཡིན་ཞིང་། གོ་དོན་ནི། སྐྱེས་ཆེན་དེ་རིགས་ཀྱི་བྱ་སྤྱོད་ཐེར་འདོན་བྱས་པ་ཡིན་ལ། འདི་ནི་ཤིན་ཏུ་སྙན་ཆའི་རོ་དང་ལྡན་པའི་གནའ་རྩོམ་ཁྲོད་ཀྱི་ཟུར་ཟའི་རྩོམ་རིག་གི་དཔེ་མཚོན་སྟབས་བདེ་ཤོས་ཤིག་རེད་སྙམ།
ཝཱ་ཎའི་བོད་ཀྱི་གཙུག་ལག་སློབ་གྲྭ་ཆེན་མོའི་རིག་རླབས་རྩོམ་སྒྲིག་ཁང་གིས་གོ་སྒྲིག་གནང་བའི་བོད་ཀྱི་གཙུག་ལག་རིག་པའི་ཟབ་སྦྱོང་ཚོགས་ཆེན་ཐོག་ཕུལ་བའི་གཏམ་བཤད།
བྱ་བ་གང་ཞིག་གི་ལེགས་ཆ་གཏན་འབེབས་དང་རྒྱུན་སྐྱོང་དགོས་ན། དེའི་ལྡོག་ཟླ་ཉེས་པའི་ཞན་ཆ་དང་དེའི་རྒྱུད་རིམ་ཤེས་པ་སྔོན་དུ་བཏང་ནས། ནད་ནི་ཤེས་བྱ་ནད་ཀྱི་རྒྱུ་ནི་སྤང་བྱ་ཞེས་པའི་དཔེ་ལྟར། རང་རེའི་རྩོམ་རིག་གི་འཕེལ་ཁ་དབྱར་མཚོ་དང་སྟོན་ཟླ་ལྟར་བརྟས་པར་གེགས་ཆག་གི་འགལ་རྐྱེན་གང་དང་གང་ཞིག་ཡོད་པ་ངོས་འཛིན་དང༌། འགལ་རྐྱེན་དེ་དག་རྣག་ཐོག་བཙག་འཁེལ་གྱིས་ཐེར་འདོན་བྱེད་དགོས་པ་ཡང་གནད་ལ་འཁེལ་བའི་བླངས་བྱ་གལ་ཆེ་ཞིག་ཡིན་པས། དེས་ན་འདིར། བོད་ཀྱི་རྩོམ་རིག་གི་ཞན་ཆའི་སྐོར་ཅུང་ཟད་གླེང་པའང་དོན་དང་ལྡན་ངེས་སྙམ།
གཞུང་འདི་བོད་བསྒྱུར་གནང་བའི་དུས་ནི་སྤྱི་ལོ་དུས་རབས་བཅུ་གསུམ་པའི་ནང་ཡིན། དུས་རབས་བདུན་པའི་ནང་རྩོམ་པའི་གཞུང་ཞིག་བརྩམས་ནས་མི་ལོ་ལྔ་བརྒྱ་ཡན་མན་ཙམ་སོང་རྗེས་གཞི་ནས་བོད་བསྒྱུར་བྱས་པ་དང༌། དེ་ཡང་ཡུལ་སྲོལ་གོམས་གཤིས་དང༌། དུས་རབས་སྔ་ཕྱི་སོགས་ཀྱི་ཁྱད་པར་མི་འདྲ་བ་དུ་མས། སྐབས་དེ་དུས་ནས་ཞན་ཆའི་རང་བཞིན་ཇི་སྙེད་ཅིག་བྱུང་ཡོད་པ་བཤད་མི་དགོས་པ་ཞིག་རེད། ཡིན་ནའང་ཕན་གནོད་སྲང་ལ་བཞལ་ན་ཕན་པའི་ཕྱོགས་ལྕི་བས། ང་ཚོས་མཆིལ་ཞགས་འཕེན་པ་དང་ངན་སྨྲོས་བྱེད་པའི་འོས་བབ་ནམ་ཡང་མེད།
རྒྱལ་ཁབ་གང་ཞིག་གི་མི་རིགས་དང༌། རིགས་གཞུང༌། དཔལ་འབྱོར། ཆབ་སྲིད། ལོ་རྒྱུས་བཅས་པའི་གནས་སྟངས་དངོས་ཡོད་ལ་བག་ཆགས་ངན་པའི་ཤན་ཤུགས་མི་ཐེབས་པའི་ཆེད། མིས་རྒྱུད་སྐུལ་གྱི་བཙན་ཤུགས་དང་བཀའ་བཀོད་དང་ལེན་མི་བྱེད་པར་རང་སྲོག་ལ་བཞི་ཤད་འཐེན་པའི་བསམ་བློ་བ་དང་རྩོམ་པ་པོ། ལུས་སྲོག་གཉིས་ཀ་བློས་བཏང་ནུས་པའི་དཔའ་བོ་ཡང་ལོ་རྒྱུས་ཐོག་མང་པོ་བྱུང་མྱོང་ཡོད་པ་དེ་དག་གི་བསམ་བློའི་ལྟ་གྲུབ་དང་སྙིང་སྟོབས་ལ་གདེང་འཇོག་ཇི་ལྟར་བྱེད་དགོས་པའང་འདིའི་ཞར་ལས་ཤེས་དགོས་པ་ཞིག་རེད་སྙམ།
མེ་ལོང་མའི་སྒྲོམ་གཞི་ལ་སྙིགས་དོར་བཅུད་ལེན་གྱིས་དོན་གྱི་བརྗོད་གཞིའི་ཁོག་དབུབ་སྟངས་དང༌། དཔེའི་མཛེས་ཚོན་གྱི་རི་མོ་བཀྲ་སྟངས་ཐོག་བོད་རང་གི་སྤྱི་ཚོགས་ཁོར་ཡུག་ལ་དཔར་བཀབ་ནས་མེ་ལོང་མའི་མགོ་ལུས་ཡོངས་རྫོགས་གསེར་འགྱུར་གྱི་རྩི་དང་ལྕགས་ཀྱི་དཔེ་ལྟར། ལེགས་བསྒྱུར་དང་བཅོས་བསྒྱུར་གྱི་སྲོལ་འབྱེད་གནང་མཁན་དེ་སྔོན་བོད་ཀྱི་སྙན་ངག་མཁན་སུ་ཡང་མ་བྱུང་བ་དེ་ཡང་དུས་རབས་ཀྱི་རྩོམ་རིག་གི་ཞན་ཆའི་མ་ལག་གཅིག་ཏུ་ངོས་འཛིན་མི་བྱེད་ཀ་མེད་ཡིན།
གཞིས་སྡོད་བོད་ཀྱི་མཁས་པ་དང་མཁས་མིང་ཙམ་ཐོབ་པའི་རྩོམ་པ་པོ་འགའ་ཞིག་གིས་རང་གི་ཕོགས་ཐོབ་དང༌། གོ་གནས། མདུན་ལམ་བཅས་ཀྱི་ཆེད་དུ་བསྟོད་རའི་རྩོམ་ཡིག་ཙམ་དུ་མ་ཟད། ལོ་རྒྱུས་དང་རིག་གཞུང་གི་རྣམ་གཞག་མང་པོ་ཞིག་ལ་གནས་ལུགས་ཁྱད་བསད་ཀྱི་རྩོམ་ཡིག་འདྲ་མིན་བྲིས་དང་འབྲི་བཞིན་པ་དཔེ་མཚོན་བཀོད་ན་ཐུགས་ཕོག་ཞབས་ཕོག་འགྲོ་དོགས་ཀྱིས་བཞག་དེ་རིགས་ནི་ཕ་མེས་ཀྱི་རྐང་འདྲེན། མི་རིགས་ཀྱི་བླ་བཙོང་བའི་རྩོམ་རིག་གི་ཞན་ཆ་ཡིན།
དེ་ནས་ད་ལྟའི་བར་དུས་རབས་དང་མི་རབས་ཀྱི་དབྱེ་མཚམས་དེ་ཙམ་མང་པོ་ཕྱིན་ཟིན་པའི་རྗེས་སུའང༌། ད་དུང་དུས་རབས་བདུན་པའི་རྩོམ་སྒྲོམ་ཀྱི་རྭ་བ་ཟླུམ་པོ་ཞིག་གི་ནང་དུ་འཛུལ་ནས་སྡོད་མཁན་མི་ཉུང་བ་ཞིག་རང་རེའི་སྤྱི་ཚོགས་ནང་ཡོད་པ་དེ་རིགས་ཀྱིས། མེ་ལོང་མའི་གཞུང་གི་མཚན་ཉིད་དང་དབྱེ་བ་དེ་དག་གིས་དུས་རབས་གསར་པ་འདིའི་བསམ་བློའི་ཚབ་མཚོན་བྱེད་ཐུན་མིན་ཐོག་དཔྱོད་པ་གནང་བའི་དུས་ལ་བབ་འདུག་སྙམ།
དོན་མཚོན་པའི་བརྗོད་གཞི་ཐད་མེ་ལོང་མའི་ལམ་རྣམ་པར་ཕྱེ་བ་ནས་མཇུག་སྐྱོན་སེལ་བར། རྒྱལ་པོ་དང་བུ་མོ་ལ་བསྟོད་ར་གཏོང་ནས་མཇུག་བསྡུས་པ་དེས། བརྗོད་གཞིའི་དཔེ་མཚོན་གྱི་ཆ་ལག་ཡོངས་སུ་མ་ཚང་བའི་ཞན་ཆ་ཞིག་ཏུ་དུས་རབས་འདིར་ངོས་འཛིན་མི་ཞུ་ཀ་མེད་ཡིན། དེར་བརྟེན་དེ་སྔོན་ནས་མེ་ལོང་ལ་སྐྱོན་འཛུགས་གནང་མཁན་མི་ཉུང་བ་ཞིག་བྱུང་ཡང༌། རྗེ་ས་པཎ་གྱིས།
ལྟ་བུ་འདི་དག་ཀྱང་རྩོམ་པ་པོའི་དགོངས་ཀློང་ལ་བསྟན་འགྲོ་གཉིས་ཕན་རང་ལ་དགོངས་པ་མ་གཏོགས་ཉེས་པའི་དྲི་མ་གང་ཡང་མེད་ཀྱང༌། རྩོམ་ཡིག་གི་བརྗོད་གཞི་མའོ་ཡི་འཕྲལ་ཕུགས་ཀྱི་བསམ་བློའི་འཆར་འགོད་གང་ཞིག་ཡོད་པ་ལ་རྒྱུས་ལོན་བྱེད་ལོངས་མ་བྱུང་བར་རྩོམ་སྐུལ་བའི་འདོད་པ་ལྟར་བྲིས་པས་ནོངས་པར་ངོས་འཛིན་མི་བྱེད་ཀ་མེད་ཡིན།
ཞེས་གསུངས་པ་དང་ཁོག་འདྲ་བར༌། སྨྱུ་གུ་ཤོག་ཐོག་ཏུ་བཙུགས་མ་ཐག་ནས་གཞན་སྐྱོན་འཚོལ་བ་ལྷུན་བླངས་པ་ལས། སྤྱི་ཚོགས་ཀྱི་འགན་ཁུར་མི་དགོས་པ་དེ་རིགས་ཕལ་ཆེ་བ་ཞིག་ཁྱབ་པ་ངེས་མིན་ལ་མ་བལྟོས་པར་དུས་རབས་གསར་རྩོམ་གྱི་ཨ་གསར་ལ་ཧེ་ལངས་པའྀ་ཞན་ཆ་ཞིག་ཏུ་ངོས་འཛིན་མི་ཞུ་མཐུ་མེད་ཡིན།།
ང་རང་ཚོའི་སྤྱི་ཚོགས་འཚོ་བའི་ཚོར་འདུའི་རླབས་རིས་དང་འགྲོགས་ནས་སྒྱུ་རྩལ་གྱི་རྩོམ་རིག་ལའང་འཕེལ་གྲིབ་རྒྱ་མཚོའི་གཡོ་གྲུ་བཞིན་ངེས་མེད་ཅི་རིགས་སུ་གྱུར་དང་འགྱུར་བའི་རྣམ་གཞག་ཀྱང་བཤད་པས་རྫོགས་མཐའ་དང་བྲིས་པས་ཚར་ཐབས་མེད་པ་ཡང་དེ་བས་བཤད་ག་ལ་དགོས།
གཞིས་བཞུགས་བོད་ཀྱི་རྩོམ་པ་པོ་ཁག་གཅིག་དང་ལྷག་དོན་བྱེས་འབྱོར་བོད་ཀྱི་རྩོམ་པ་པོའི་དཔུང་སྡེར་འཛུལ་ཞུགས་བྱེད་མཁན་གྱི་རྩོམ་པ་པོ་ཁག་གཅིག་ལ། རྩོམ་ཡིག་གཞི་རྩའི་གནས་ཚད་མ་ལངས་པའི་ཞན་ཆ་འདི་ཁ་ཚ་དགོས་གཏུགས་ཀྱི་ཞན་ཆ་ཐེར་འདོན་དགོས་ངེས་ཤིག་ཡིན།
ད་དུང་ྋགོང་ས་མཆོག་སྐུ་ན་གཞོན་པའི་སྐབས། ནང་སོག་བཀའ་འགྱུར་དགོན་གྱི་སྤྲུལ་སྐུ་སྐལ་བཟང་ཟེར་བས་རྩོམ་སྐུལ་ཞུས་ནས་ལྗགས་རྩོམ་གནང་བ། མའོ་ཀྲུའུ་ཞི་པའི་སྐུ་ཚེ་བརྟན་ཅིང་མཛད་འཕྲིན་རྒྱས་པའི་བདེན་ཚིག་སྨོན་ལམ་ཞེས་པར།
ཞེས་པ་དང་ཁོག་འདྲ་བར། གཞུང་ལུགས་དེ་ལས་གཞན་པའི་སྒྲོམ་གཞི་གསར་པ་རང་རྐྱ་འཕེར་བའི་གཞུང་ལུགས་ཤིག་སུས་ཀྱང་བཟོ་ཐུབ་མེད་པ་དེ་ཡང་དུས་རབས་འདིའི་རྩོམ་རིག་གི་ཞན་ཆ་ཞིག་ཏུ་ངོས་འཛིན་མི་ཞུ་ཀ་མེད་ཡིན།
སྐུ་ཕྲེང་འདྲེན་ཚུལ་ཀཿཐོག་ལུགས་ཤིག་དང༌། བཀའ་བརྒྱུད་པའི་ལུགས། ཇོ་ནང་གི་ལུགས་སོགས་ཐ་དད་པ་བྱུང་བ་ལས་འདིར་ནི་སྐུ་ཕྲེང་གཉིས་པའི་བཀའ་ཆོས་བཀའ་རྒྱུད་དང་ཇོ་ནང་གཉིས་ལ་འཕྲིན་ལས་ཆེ་བས་ལོ་རྒྱུས་མཁན་མང་པོས་དེ་གཉིས་ཀའི་ལུགས་གཙོ་བོར་འཛིན་ནོ། །འོན་ཀྱང་བཀའ་བརྒྱུད་ལུགས་ལ་སྐྱེ་ཕྲེང་མང་པོ་ཞིག་བསྒྲང་པས་སྙོག་དྲྭ་ཅུང་ཆེ་བར་བསམ་ཇོ་ལུགས་གཙང་བར་མཐོང་པས་འདིར་དེའི་རྗེས་སུ་འབྲངས་ནས་བཤད་པ་ཡིན་ཚུལ་གྱི་གསལ་བཤད་སྔོན་དུ་བཏང་ནས་ཞུ་རྒྱུ།
འདིར་ཀཿཐོག་"'ཞེས་པ་ནི་འཁྲུངས་ཡུལ་ཁམས་ཀཿཐོག་ལྷོ་རྒྱུད་ཡིན་པས་དེ་སྐད་ཅེས་བརྗོད་པ་སྟེ། དཔེར་ན། ཀུན་མཁྱེན་དུས་གསུམ་སངས་རྒྱས་གྱི་འཁྲུངས་ཡུལ་དོལ་པོ་ཡིན་པས། དོལ་པོ་བ་དང༌། རྗེ་བློ་བཟང་གྲགས་པའི་འཁྲུངས་ཡུལ་མདོ་སྨད་ཙོང་ཁ་ཡིན་པས་ཙོང་ཁ་པ་དང༌། དེ་བཞིན་ས་སྐྱ་པཎ་ཆེན་དང༌། གློ་བོ་མཁན་ཆེན། ཞྭ་ལི་ལོ་ཙཱ་བ། རྡོ་གྲུབ་ཆེན་སོགས་ས་མིང་བླ་མ་ལ་གཏགས་པ་ཇི་སྙེད་ཅིག་ཡོད་དོ།